Lav et referat af nedenstående tekst:

Tekst:
Nordjyllands Politi øger mandskabet på nærstationen på Grønlands Torv fredag og lørdag for at gøre en tryghedsindsats med netop øget politi-tilstedeværelse i området. Indsatsen kommer efter, en 21-årig mand sent onsdag aften på Fridtjof Nansens Vej i Aalborg blev stukket med kniv og muligvis også skudt på. Der er i hvert fald fundet patronhylstre ved gerningsstedet, og det er således fortsat politiets klare formodning, at der er blevet afgivet skud under episoden. - Men vi kan ikke gå mere ind i dette eller andre konkrete omstændigheder i øvrigt på nuværende tidspunkt. Det skyldes vores igangværende efterforskning. Hvad er der nærmere er sket, i hvilken rækkefølge og hvordan, det er elementer, som vores efterforskning nu skal belyse, siger efterforskningsleder, vicepolitiinspektør Frank Olsen fra Nordjyllands Politi. Ung mand er uden for livsfare Den unge mand har fået alvorlige, men ikke livstruende kvæstelser efter vold og knivstik. De tryghedsskabende patruler i området sættes ind, således at alle borgere og beboere i området kan henvende sig til politiet. Det kan være fordi, man er utryg som følge af den voldsomme episode -  og selvfølgelig også, hvis man har gjort sig observationer eller i øvrigt ligger inde med oplysninger i sagen. Endnu er ingen anholdt Siden anmeldelsen onsdag aften har politiets efterforsket intenst i alle omstændighederne. Politiet er dog endnu ikke skredet til anholdelse af nogen mistænkte i forbindelse med sagen. - Vores efterforskere har gode spor at gå efter i en sag, som vi betragter som som et internt opgør i et kriminelt miljø, siger efterforskningsleder, vicepolitiinspektør Frank Olsen. Han understreger, at knivstikkeri og skyderi i det offentlige rum er helt uacceptabelt. Har man oplysninger i sagen, så opfordrer vicepolitiinspektøren til, at man straks retter henvendelse til Nordjyllands Politi på telefon 114.

Referat:
Uniformerede politifolk vil være til stede de næste dage på Grønlands Torv, efter en 21-årig mand onsdag aften blev stukket ned med kniv.